laion/Wikipedia-Exotic huggingface dataset:
ראד בלגרד

מועדון הכדורגל ראד' (בסרבית: ФК Рад) הוא מועדון כדורגל סרבי מהעיר בלגרד שמשחק בליגה הסרבית המשנית, אך במשך 30 עונות שיחק בליגת העל הסרבית. המועדון נוסד בשנת 1958 על ידי חברהת בנייה "ראד". בשנת 1958 העפיל לליגה השנייה של יוגוסלביה ושיחק בה 14 עונות. בעונת 1981/82 הוא העפיל לרבע הגמר של הגביע היוגוסלבי והפסיד לדינמו זגרב. לאחר עונת 1986/87 הוא עלה לליגת העל היוגוסלבית. בעונת 1989/90 המועדון זכה בכרטיס לגביע אופ"א לאחר שסיים במקום הרביעי בליגה, אך הודח כבר בסיבוב הראשון על ידי אולימפיאקוס. לאחר התפרקות יוגוסלביה המועדון המשיך לשחק בליגה העליונה אך ירד ממנה בתום עונת 2002/2003. הוא חזר לליגה העליונה ובשנת 2007/08 סיים במקום הרביעי. בסיום עונת 2010/11 סיים במקום הרביעי וזכה בכרטיס למפעל אירופאי לראשונה מזה 22 שנים. הוא הודח מהתחרות בסיבוב השני. בסיום עונת 2021 המועדון נשר לליגת משנה. פרופיל, באתר Transfermarkt אתר האינטרנט הרשמי של ראד בלגרד עמוד הקבוצה באתר srbijasport.net
בראוגן

מועדון כדורסל בראוגן (בספרדית: Club Baloncesto Breogán או בקיצור CB Breogán), הידוע גם בשם ריו בראוגן (Río Breogán) מטעמי חסות, הוא מועדון כדורסל ספרדי מלוגו המשחק בליגת העל הספרדית ובליגת האלופות בכדורסל. המועדון נוסד בשנת 1966, והקבוצה שיחקה לראשונה בליגה הספרדית הבכירה ב-1970. שם המועדון מתייחס למלך גליסיה האגדי בראוגן. בראוגן, שנוסדה ב-1966, הייתה זקוקה לחמש שנים בלבד כדי לעלות לראשונה בתולדותיה לליגה הבכירה. היא שיחקה בה מ-1971 עד 1977, למעט בעונת 1974-75, לפני שירדה שוב לליגות הנמוכות. בראוגן חזרה לדרג העליון ב-1984, והיא העפילה לגביע קוראץ' לאחר שסיימה במקום השישי. היא הפכה לקבוצה קבועה בליגה עד 1995, אז הפסידה לואלווי ג'ירונה וירדה לליגה השנייה. התקופה השלישית של המועדון בליגה ACB החלה ב-1999 ונמשך שבע שנים. ב-2006, נשרה לליגת המשנה, שם המשיכה לשחק עד 2018, אז עלתה שוב לדרג העליון כשזכתה בליגה. אליפויות הליגה הספרדית השנייה (3): 1999, 2018, 2021 גביע נסיכת אסטוריאס (3): 2008, 2018, 2021 קופה גליסיה (14): 1986, 1987, 1998, 2000, 2002, 2003, 2004, 2005, 2007, 2008, 2009, 2018, 2021, 2022 23 עונות בליגה הבכירה 1 השתתפות בגביע קוראץ': 1985–86: הודחה בשלב הבתים של רבע הגמר מדיה וקבצים בנושא בראוגן בוויקישיתוף אתר האינטרנט הרשמי של בראוגן (בספרדית) אתר האינטרנט הרשמי של בראוגן בראוגן, ברשת החברתית פייסבוק בראוגן, ברשת החברתית אקס (טוויטר) בראוגן, ברשת החברתית אינסטגרם בראוגן, באתר פליקר
ננסי פזר

ננסי פזר (בגרמנית: Nancy Faeser; נולדה ב-13 ביולי 1970) היא עורכת דין ופוליטיקאית גרמנייה המכהנת כשרת הפנים של גרמניה, וכן מכהנת כחברה במפלגת SPD. בשנים 2007-2000 עבדה פזר כעורכת דין במשרד פרנקפורט של קליפורד צ'אנס. בשנת 1988 הצטרפה פזר למפלגת SPD. היא שימשה כחברה בוועדה לעניינים משפטיים בפרלמנט (2003–2009), בוועדה לבחירת שופטים (2003–2013), בוועדת הכלכלה, האנרגיה והתחבורה (2014–2018), ובוועדת הכלכלה האנרגיה והתחבורה (2014–2018), ועדת הפנים (משנת 2009). משנת 2009 היא הייתה הדוברת לענייני פנים של הקבוצה הפרלמנטרית שלה. בשנת 2019 נבחרה ליו"ר הקבוצה. לאחר הבחירות ב-2021 במשא ומתן להקמת הקואליציה של מפלגת SPD, מפלגת הירוקים (גרמניה) והמפלגה הדמוקרטית החופשית (FDP), הייתה פזר חברה במשלחת של מפלגתה בקבוצה העובדת על הגירה ואינטגרציה. לאחר הקמת הקואליציה בהצלחה, הפכה פזר לשרת הפנים בקבינט תחת הקנצלר אולף שולץ. מדיה וקבצים בנושא ננסי פזר בוויקישיתוף אתר האינטרנט הרשמי של ננסי פזר (בגרמנית) ננסי פזר, ברשת החברתית פייסבוק ננסי פזר, ברשת החברתית אקס (טוויטר) ננסי פזר, ברשת החברתית אינסטגרם
ריש (פירושונים)

האם התכוונתם ל... ריש – אחת האותיות העבריות א-ריש – שכונה לשעבר של יפו אישים: ג'ים ריש – פוליטיקאי ועורך דין אמריקאי דניאל ריש – פוליטיקאי מליכטנשטיין ריס (פירושונים) רש
מסלול פצאל

מסלול פצאל (באנגלית: Peza'el Circuit) הוא מסלול למרוצי מכוניות מאספלט שנמצא על יד מושב פצאל, בקעת הירדן. תחילת בניית המסלול החלה במאי 2016, עקב שיתוף פעולה של מיקי יוחאי, יזם מתחום הספורט המוטורי מחברת קרוס קאונטרי, יחד עם ראש המועצה האזורית בקעת הירדן, דוד אלחייני, והרשות לנהיגה ספורטיבית. המסלול יועד בראשונה להיות מסלול מרוצי ראלי-קרוס (אנ'), המאושרים על פי התקן של הפדרציה הבינלאומית לרכב. בספטמבר 2017 המסלול נחנך לשימוש תחרותי. המסלול הסטנדרטי הוא המסלול ה"סגור", בעל אורך של 1340 מטרים, 11 פניות (4 ימינה ו-5 שמאלה), כאשר ישנם שיפועים של בין 2 מעלות בעלייה ו-4 בירידה. בשנת 2020 התקיימו במסלול צילומי הסרט "פול ספיד" בביומו של קובי מחט. ביוני 2022 הוכפלה אורכו של המסלול מ-1.2 ק"מ צנועים ל-2.4 ק"מ, כולל ישורת ארוכה יחסית של כ-600 מטר והגדלת מספר הפניות מ-9 ל-17 - כל אחת. התאמות נוספות שנערכו מאפשרות לבחור בין שישה תוואי מסלול שונים. בנוסף הוסטו נקודות הזינוק והסיום, ויש גדר הפרדה ייעודית המאפשרת לצוותים טכניים להעביר באמצעות לוחות ייעודיים מידע חשוב לנהגים בזמן המירוץ. המסלול עומד בתקן בינלאומי של FIM ו-FIA. אתר האינטרנט הרשמי של מסלול פצאל ניר בן זקן, מסלול המירוץ הישראלי - הפתיחה בסוף החודש, באתר ynet, 9 במאי 2016 מסלול מירוץ יושק בספטמבר סמוך לפצאל, באתר אוטו, ‏01.06.2017 ארז ליבן, נהיגה ראשונה: מסלול המירוץ המחודש בפצאל הוא תענוג, באתר ynet, 16 ביוני 2022
ז'ליקו ז'ופטיץ'

ז'ליקו ז'ופטיץ' (בקרואטית: Željko Župetić; נולד ב-23 בספטמבר 1967 בזאגרב שברפובליקה הפדרלית הסוציאליסטית של יוגוסלביה) הוא כדורגלן עבר קרואטי ששיחק בעמדת הקשר. ז'ופטיץ' שיחק במשך רוב הקריירה שלו בנ.ק. זאגרב מליגת העל הקרואטית. הוא שיחק במשך עונה וחצי בישראל, בקבוצות הפועל חיפה והפועל ראשון לציון. בסוף הקריירה שלו שיחק ברייקה מליגת העל הקרואטית, ולאחר מכן עבר לשחק בליגות הנמוכות בקרואטיה. ב-19 ביוני 1991 ערך ז'ופטיץ' את הופעתו היחידה בנבחרת קרואטיה, בניצחון 1-0 על נבחרת סלובניה במשחק ידידות. ז'ליקו ז'ופטיץ', באתר Transfermarkt ז'ליקו ז'ופטיץ', באתר National Football Teams ז'ליקו ז'ופטיץ', באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'ליקו ז'ופטיץ'".
שלמה דידובסקי

שלמה דידובסקי (נולד ב-1 בינואר 1955) הוא משורר ישראלי החותם על יצירותיו וספריו בשם "דידו", וכך הוא מוכר בקהילה הספרותית הישראלית. דידו נולד וגדל בפתח תקווה. אביו, עקיבא, נולד בירושלים. אמו אסתר, נולדה בברלין ובגיל 14 עלתה לארץ ישראל עם משפחתה. יש לו אחות אחת. בילדותו למד בפתח תקווה בבית ספר יסודי ע"ש י.מ. סלומון, ובתיכון ברנר. בשנים 1973–1976 שירת בצבא: תחילה התגייס לנח"ל, ואחרי מלחמת יום הכיפורים עבר הסבה לחיל השריון. עם סיום שירותו הצבאי, בשנים 1976–1979 נדד באירופה. כששב לישראל עשה קורס גינון ועבד מספר שנים כגנן עצמאי. החל מ-1990 עבר לעבוד כשכיר וניהל את המשק החקלאי בחוות הנוער הציוני. בשנות הארבעים לחייו למד במכללת בית ברל וסיים שם תואר ראשון בחינוך ותעודת הוראה. דידו החל לכתוב שירים כבר בהיותו בבית הספר התיכון. פרסומו הראשון היה בבטאון תנועת הקיבוץ המאוחד "מבפנים" (1975) ומאז המשיך לכתוב ולפרסם שירים וסיפורים קצרים. סיפורו "כדורים פורחים" זכה בתחרות הסיפור הקצר של עיתון "הארץ" (2002) וסיפורו "הבית הזה" זכה במקום השלישי בתחרות פרס עינת, הפרס לסיפורת ספקולטיבית קצרה ע"ש עינת פלג ז"ל לשנת 2010. ספר שיריו "האיש מבבל" זיכה אותו בפרס אקו"ם ליצירה המוגשת בעילום-שם בתחום השירה על-שם נתן יונתן לשנת 2011. המשוררת סבינה מסג, כתבה על ספרו השני "לזכר הזמן": "דידו כותב שירים קטנים ויפים, שירים פשוטים ותמציתיים בנוסח שירת הייקו היפנית, שירה ששמה לה למטרה לתאר תמונות מחיי היום-יום בצורה חדשה ורעננה. זוהי שירה קונטמפלטיווית המנכיחה במלה או ברמז את המקום ואת העונה שבה נכתבים הדברים. כליה העיקריים הם התמונה, הסמל והפרדוקס, שמשמש להקפצת השיר לממד רוחני העומד מעל לחשיבה הקווית/שכלתנית". המשוררת חמוטל בר-יוסף כתבה על ספרו "מקומי": "דידו כותב שירה בשלה, חכמה, עמוקה. הרגישויות שלו חורגות ממעגל האני ומצוקותיו, הן נוגעות בזולת, בהיסטוריה היהודית והכללית ובטבע. שיריו של דידו [...] מלמדים אותנו בחן רב להתפייס עם המגבלות של אחרים ושל עצמנו. הלשון השירית של דידו מוזיקלית, מרוכזת ומשעשעת בעדינות". נשוי לחמדה. אב לארבעה. מתגורר בירושלים. אבן גיר רכה: שירים, תל אביב, גוונים, 1999. לזכר הזמן: שירים, ירושלים, הוצאת כרמל, 2003. האיש מבבל: שירים, ירושלים, הוצאת כרמל, 2012. מקומי, תל אביב, ספרי עיתון 77, 2020. כדורים פורחים הבית הזה אמריקן אקספרס מרייטה תחרות הסיפור הקצר – הארץ 2002 פרס אקו"ם 2010 פרס עינת 2010 פרס ראש הממשלה לסופרים עבריים 2015 אתר האינטרנט הרשמי של דידו (ש. דידובסקי) דידו (ש. דידובסקי), ב"לקסיקון הספרות העברית החדשה" ש. דידובסקי, דף שער בספרייה הלאומית שופטי תחרות הסיפור הקצר של הארץ 2002, נימוקי השופטים לבחירה בסיפור "כדורים פורחים", באתר הארץ, 24 במרץ 2002 סבינה מסג, דידונימוס: לזכר הזמן, באתר הארץ, 5 בינואר 2004 חמוטל בר-יוסף, זקנה אחת היתה בירושלים/ ספרים מיותרים, באתר הארץ, 25 בפברואר 2019 מיה ברק, בית ספר סלומון - הסוף, באתר ynet, 23 בפברואר 2004 סבינה מסג, דידונימוס: לזכר הזמן, באתר הארץ, 5.01.2004 חמוטל בר-יוסף, על הספר "מקומי", באתר עיתון 77, ‏15.06.2020 דידו, כדורים פורחים דידו, הבית הזה דידו, אמריקן אקספרס דידו, מרייטה
מאצ'יי מקושבסקי

מאצ'יי מקושבסקי (בפולנית: Maciej Makuszewski; נולד ב-29 בספטמבר 1989 בגרייבו שבפולין) הוא כדורגלן פולני המשחק בעמדת קשר הכנף. מקושבסקי החל את הקריירה המקצוענית שלו ב-SMS לודז'. בקיץ 2008 הוא חתם על חוזה לעונה אחת בוויגרי סובאלק. ב-21 ביוני 2010 חתם על חוזה לארבע עונות ביאגלוניה ביאליסטוק. ב-6 בספטמבר 2012 חתם מקושבסקי על חוזה לשלוש עונות בטרק גרוזני מליגת העל הרוסית. ב-29 בינואר 2014 הושאל למשך חצי עונה עם אופציית רכישה ללכיה גדנסק. בהמשך שיחק מקושבסקי בוויטוריה סטובל ובלך פוזנן, וב-12 בפברואר 2020 חזר ליאגלוניה ביאליסטוק. ב-1 ביולי 2021 שוחרר מהמועדון. מקושבסקי היה חלק מסגל נבחרת פולין עד גיל 21. ב-1 בספטמבר 2017 ערך את הופעת הבכורה שלו בנבחרת פולין הבוגרת, בהפסד 4-0 לנבחרת דנמרק במסגרת מוקדמות מונדיאל 2018. בחודש מאי 2018 הוא היה חלק מסגל הנבחרת המורחב לקראת טורניר מונדיאל 2018 ברוסיה, אך לא נכלל בסגל הסופי לטורניר. יאגלוניה ביאליסטוק הסופר קאפ הפולני (1): 2010 לך פוזנן הסופר קאפ הפולני (1): 2016 מדיה וקבצים בנושא מאצ'יי מקושבסקי בוויקישיתוף מאצ'יי מקושבסקי, באתר Transfermarkt מאצ'יי מקושבסקי, באתר Soccerway מאצ'יי מקושבסקי, באתר National Football Teams מאצ'יי מקושבסקי, באתר FootballDatabase.eu Maciej Makuszewski: Okazuje się, że jeszcze potrafię grać w piłkę באתר laczynaspilka, ‏ 29 במאי 2020 (בפולנית) Maciej Makuszewski w Wigrach Suwałki באתר podlaskisport, ‏ 2 ביולי 2008 (בפולנית) Maciej Makuszewski podpisał kontrakt z Jagiellonią באתר Kurier Poranny, ‏ 21 ביוני 2010 (בפולנית) Makuszewski w Tereku Grozny באתר הרשמי של יאגלוניה ביאליסטוק, 6 בספטמבר 2012 (בפולנית) Maciej Makuszewski w Lechii באתר 90minut, ‏ 29 בינואר 2014 (בפולנית) Revealed: Every World Cup 2018 squad - Final 23-man lists באתר Goal, ‏ 4 ביוני 2018 (באנגלית) Poland Squad באתר USA Today (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאצ'יי מקושבסקי".
ים השלווה (סדרת טלוויזיה)

ים השלווה (בקוריאנית: 고요의 바다, באנגלית: The Silent Sea) היא סדרת דרמה, מתח ומדע בדיוני דרום קוריאנית המשודרת בנטפליקס החל מ-24 בדצמבר 2021. בעתיד דיסטופי בשנת 2075 כאשר העולם סובל ממחסור חמור במים ומזון כתוצאה ממדבור, נשלחים חבורת אסטרונאוטים קוריאנים לתחנת מחקר נטושה על הירח כדי להחזיר דגימה מסתורית. האן יון-ג'ה (גונג יו) - ראש צוות המחקר שחייב לבצע משימה מכרעת עם מידע מוגבל. הוא שם את בטיחות חברי הצוות שלו מעל הכל ואינו נמנע מלהעמיד את עצמו בסכנה לשם כך. דוקטור סונג ג'י-אן (ביי דונה) - אסטרוביולוגית שמצטרפת לצוות, נחושה בדעתה לחשוף את האמת מאחורי תאונה בתחנת המחקר הנטושה כעת בבסיס Balhae על הירח. קפטן ריו טא-סוק (לי ג'ון (אנ')) - מהנדס ראשי, שהיה איש עילית במשרד הביטחון הלאומי, אך התנדב למשימה המסוכנת הזו בניסיון להימלט מהסביבה החונקת במשרד. קים ג׳יאה-סאן (הו סונג-טיה (אנ')) - ראש קבוצת משאבים של מינהל התעופה. גונג סו-היוק (לי מו-סאנג) - ראש צוות האבטחה. "ים השלווה", במסד הנתונים הקולנועיים IMDb (באנגלית) "ים השלווה", באתר נטפליקס "ים השלווה", באתר Rotten Tomatoes (באנגלית) "ים השלווה", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ראש ממשלת רומניה

ראש ממשלת רומניה (ברומנית Prim-ministrul României) עומד בראש ממשלת רומניה. על פי חוקת רומניה (1991), נשיא רומניה מציע את ראש הממשלה לאחר התייעצות עם מפלגת הרוב בפרלמנט, או בהיעדר מפלגת רוב עם המפלגות השונות. אשרור המינוי נעשה על ידי ישיבה משותפת של בית הנבחרים של רומניה והסנאט של רומניה. ראש ממשלת רומניה מנהיג את ממשלת רומניה ומתאם את פעילות חבריה. ראשיתה של משרת ראש הממשלה ברומניה נוצרה ב-1862, כאשר התאחדו נסיכות מולדובה ונסיכות ולאכיה למדינה, שקיבלה בהמשך את השם רומניה. ראש ממשלת רומניה הראשון היה ברבו קטרג'יו. מדיה וקבצים בנושא ראש ממשלת רומניה בוויקישיתוף Art. 107 – Primul-ministru (ברומנית)
סיימון סולומון

סיימון סולומון (באנגלית: Simeon Solomon‏; 9 באוקטובר 1840 – 14 באוגוסט 1905) היה צייר יהודי-בריטי המזוהה עם האחווה הפרה-רפאליטית שנודע בתיאוריו את החיים היהודיים והתשוקה החד-מינית. הקריירה שלו נקטעה כתוצאה משערורייה ציבורית בעקבות מעצריו והרשעותיו בניסיון מעשה סדום ב-1873 וב-1874. סיימון נולד למשפחה יהודית מכובדת. הוא היה הילד השמיני והצעיר שנולד לסוחר מייקל (מאייר) סולומון ולאמנית קתרין (קייט) לוי. סולומון היה אח צעיר לציירים אברהם סולומון (1824–1862) ורבקה סולומון (1832–1886). סיימון סולומון, שנולד והתחנך בלונדון, החל לקבל שיעורים בציור מאחיו הגדול בסביבות 1850. הוא התחיל ללמוד באקדמיה לאמנות של קארי ב-1852. אחותו הגדולה הציגה לראשונה את עבודותיה באקדמיה המלכותית באותה שנה. כתלמיד בבית הספר של האקדמיה המלכותית, סולומון הוצג דרך דנטה גבריאל רוזטי בפני חברים אחרים באחווה הפרה-רפאליטית, כמו כן הוצג למשורר אלג'רנון צ'ארלס סווינבורן והצייר אדוארד ברן-ג'ונס בשנת 1857. התערוכה הראשונה שלו הייתה בהאקדמיה המלכותית בשנת 1858. הוא המשיך לקיים תערוכות של יצירותיו באקדמיה המלכותית בין השנים 1858 ו-1872. בנוסף לסגנון המקובל על האסכולה הפרה-רפאליטית, נושאי הציורים שלו כללו לעיתים קרובות סצנות מהתנ"ך וציורי ז'אנר המתארים חיים וטקסים יהודיים. הקשר שלו עם סווינבורן הוביל לאייר את הרומן של סווינבורן לסביה ברנדון ב-1865. בשנת 1873 נעצר סימון בגין שידול בשירותים ציבוריים וקיים יחסי מין עם גבר בן 60 בשם ג'ורג' רוברטס. שני הגברים הואשמו בחשיפה מגונה. שניהם נמצאו אשמים, נקנסו ב-100 פאונד ונידונו ל-18 חודשי עבודת פרך. הוא נעצר שוב ב-1874 בפריז באשמה דומה, ולאחר מכן נידון לשלושה חודשי מאסר. לאחר העמדתו לדין הוא כבר לא הציג, אבל עבודותיו נאספו על ידי אנשים כמו אוסקר ויילד, ג'ון אדינגטון סימונדס, הרוזן אריק סטנבוק וולטר פאטר. חייו וכישרונו נפגעו באלכוהוליזם. ב-1905, הוא מת מסיבוכים שנגרמו כתוצאה מהאלכוהוליזם. הוא נקבר בבית הקברות היהודי בווילסדן. דוגמאות לעבודותיו מוצגות באופן קבוע במוזיאון ויקטוריה ואלברט, אחוזת וייטוויק בוולברהמפטון, ובבית לייטון במערב לונדון. רטרוספקטיבות של עבודותיו נערכו במוזיאון ובגלריה לאמנות בבירמינגהם בשנים 2005 ובלונדון בגלריה בן אורי ב-2006. מדיה וקבצים בנושא סיימון סולומון בוויקישיתוף סיימון סולומון, באתר "Find a Grave" (באנגלית) Cohen, Richard I.Jewish Icons: Art and Society in Modern Europe, University of California Press, 1998, p160 'Cruise, Colin, ed., Love Revealed: Simeon Solomon and the Pre-Raphaelites, London: Merrell, 2005, p9 Seymour, Gayle M. Simeon Solomon and the Biblical Construction of Marginal Identity in Victorian England, Journal of Homosexuality, Volume 33, Issue 3-4, 1997 Hornet Networks, Let’s Examine the Phenomenon of Gays Cruising Bathrooms Through 4 Famous Men, Hornet, ‏2021-06-15 Peter Horne, Reina Lewis, Outlooks: lesbian and gay sexualities and visual cultures, Routledge, 1996 P. 70 William A. Peniston, "Pederasts and others: urban culture and sexual identity in nineteenth-century Paris", Haworth gay & lesbian studies, Routledge, 2004 PP.77-78 Jeffrey Merrick, Bryant T. Ragan, "Homosexuality in modern France", Studies in the history of sexuality, Oxford University Press US, 1996 Kaylor, Michael Matthew, Secreted Desires: The Major Uranians - Hopkins, Pater and Wilde, Masaryk University, Brno: 2006, p82 Note 1
ארנולד אוריגי

ארנולד אוטיינו אוריגי (באנגלית: Arnold Otieno Origi; נולד ב-15 בנובמבר 1983) הוא כדורגלן קנייתי המשחק בעמדת השוער בהוד. דודו, הוא כדורגלן העבר מייק אוריגי ובן דודו הוא הכדורגלן דיבוק אוריגי. אוריגי התחיל את הקריירה שלו במת'ארה יונייטד ובשנת 2006 הצטרף לטאסקר. בינואר 2007 אוריגי הצטרף למוס מהליגה הנורווגית השנייה. בתחילת עונת 2011 הצטרף לפרדריקסטאד מליגת העל הנורווגית. בשנת 2013 חתם בלילסטרום, עמה זכה בגביע בשנת 2017. בינואר 2018, אוריגי נבחן בקריסטל פאלאס מהפרמייר ליג, אך בסופו של דבר לא חתם. אולם, לילסטרום החתימה שוער במקומו ואוריגי נאלץ לעזוב וחתם בסאנס אולף בה שיחק עד אמצע העונה, בה עבר לקונגסווינגר. בינואר 2019 הצטרף לה.י.פ.ק. הלסינקי מליגת העל הפינית וכעבור שנתיים חתם בהוד. ב-3 במרץ 2005 ערך את הופעת הבכורה שלו בנבחרת קניה בתיקו 2-2 נגד גאנה. לזכותו של אוריגי 36 הופעות בנבחרת. ארנולד אוריגי, באתר Transfermarkt ארנולד אוריגי, באתר Soccerway ארנולד אוריגי, באתר WorldFootball.net ארנולד אוריגי, באתר National Football Teams ארנולד אוריגי, באתר FootballDatabase.eu
ז'רמי אבוביסה

ז'רמי אדוארד נירינה אבוביסה אבולו (באנגלית: Jeremy Edward Nirina Ebobisse Ebolo; נולד ב-14 בפברואר 1997 בפריז שבצרפת) הוא כדורגלן אמריקאי המשחק בעמדת החלוץ בקבוצת סן חוזה ארת'קווייקס מה-MLS. בין השנים 2017–2021 שיחק אבוביסה בפורטלנד טימברס מה-MLS, במדיה ערך 88 הופעות ליגה והבקיע 26 שערים. בחודש אוגוסט 2021 עבר לסן חוזה ארת'קווייקס מה-MLS. אבוביסה נולד בצרפת, והוא ממוצא קמרוני ומלגשי. הוא עבר לארצות הברית בגיל צעיר, ובחר לייצג את ארצות הברית ברמה בינלאומית. הוא שיחק עם נבחרת ארצות הברית עד גיל 20 בגביע העולם עד גיל 20 בשנת 2017. ב-27 בינואר 2019 ערך אבוביסה את הופעת הבכורה שלו בנבחרת ארצות הברית הבוגרת, בניצחון 3-0 על נבחרת פנמה במשחק ידידות. נבחרת ארצות הברית עד גיל 20 גביע CONCACAF עד גיל 20 (1): 2017 ז'רמי אבוביסה, באתר Transfermarkt ז'רמי אבוביסה, באתר Soccerway ז'רמי אבוביסה, באתר WorldFootball.net ז'רמי אבוביסה, באתר National Football Teams ז'רמי אבוביסה, באתר FootballDatabase.eu Black History Month Timbers Jeremy Ebobisse, Eryk Williamson talk history, soccer and culture: Part II באתר הרשמי של פורטלנד טימברס, 28 בפברואר 2018 (באנגלית)
ח'נו (מלך אשורי)

חַ'נוּ (אכדית: 𒄩𒉡𒌑, ח'א-נוּ-אוּ) היה מלך אשורי. הוא רשום כעשירי מבין "שבעה עשר המלכים שחיו באוהלים" בספר דברי הימים של מסופוטמיה. את ח'נו קדם דידנו, ואחריו הגיע זואבו. כמעט שום דבר לא ידוע על שלטונו של ח'נו. מלכי אשור העם האשורי ממלכת אשור   גלסנר, ג'ין-ג'ק (2004). Mesopotamian Chronicles. Society of Biblical Literature. p. 137. ISBN 1589830903. מייסנר, ברונו (1990). Reallexikon der Assyriologie. Vol. 6. ברלין: וולטר דה גרויטר. p. 103. ISBN 3110100517. ערך זה הוא קצרמר בנושא אסיה ובנושא היסטוריה. אתם מוזמנים לתרום לוויקיפדיה ולהרחיב אותו.
נקודת פרוספקט

האם התכוונתם ל... אנטארקטיקה נקודת פרוספקט (אנטארקטיקה) – לשון יבשה בקצה המערבי של חצי האי ולינגראד, באזור חוף גרהאם שבארץ גרהאם, בחוף המערבי של חצי האי האנטארקטי שבאנטארקטיקה ג'מייקה נקודת פרוספקט (ג'מייקה) – לשון יבשה במחוז סנט תומאס, בקצה המזרחי של ג'מייקה. איי קיימן נקודת פרוספקט (איי קיימן) – לשון יבשה במערב איי קיימן - קבוצת איים בים הקריבי המהווה מושבת כתר בריטית. ארצות הברית נקודת פרוספקט (מגדל תצפית) – מגדל תצפית בעיר מפלי ניאגרה, במדינת ניו יורק, שבארצות הברית קנדה נקודת פרוספקט (קולומביה הבריטית) – לשון יבשה בקצה הצפוני של פארק סטנלי, שבחצי האי דאונטאון, בשטח העיר ונקובר, בפרובינציית קולומביה הבריטית שבקנדה אירלנד נקודת פרוספקט (אירלנד) – לשון יבשה בפרובינציית לנסטר שבאירלנד
בלו (מלך אשורי)

בֵּלוּ (אכדית: 𒁁𒇻𒌑) היה מלך אשור. הוא רשום כארבעה עשר מבין "שבעה עשר המלכים שחיו באוהלים" בדברי הימים של מסופוטמיה . קדם לבלו המלך אבזו, וירש אותו אזרח'. כמעט שום דבר לא ידוע על שלטונו של בלו. מלכי אשור העם האשורי ממלכת אשור גלסנר, ג'ין-ג'ק (2004). Mesopotamian Chronicles. Society of Biblical Literature. p. 137. ISBN 1589830903. מייסנר, ברונו (1990). Reallexikon der Assyriologie. Vol. 6. ברלין: וולטר דה גרויטר. p. 103. ISBN 3110100517.   ערך זה הוא קצרמר בנושא אסיה ובנושא היסטוריה. אתם מוזמנים לתרום לוויקיפדיה ולהרחיב אותו.
המפלגה הליברלית המקסיקנית

המפלגה הליברלית המקסיקנית (בספרדית: Partido Liberal Mexicano, PLM,), היא מפלגה מקסיקנית שהיה לה תפקיד חשוב בתחילת המהפכה המקסיקנית. המפלגה נוסדה בעקבות מניפסט Invitacion al Partido Liberal שפורסם על ידי קמילו אריאגה באוגוסט 1900. הוא הזמין את כל אזרחי מקסיקו שלא מרוצם ממדיניות של פורפיריו דיאז להקים סניפים מקומיים. הכינוס הראשון של מפלגה התקיים בסן לואיס פוטוסי בפברואר 1901. בכנס השתתפו משלחות מ-50 סניפים. האספה קיבלה מספר החלטות בהקשר להקטנת השפעה פוליטית של הכנסייה, חופש העיתונות וקידום ממשל עצמי מקומי. ריקרדו פלורס מגון היה נוכח באספה כעיתונאי של עיתון Regeneración. באפריל 1901 נפתח הסניף החדש במקסיקו סיטי במסגרתו ריקרדו פלורס ואחיו החלו בפעילות ענפה. הם היו מיליטנטיים לעומת יתר חברי המפלגה ובסופו של דבר הוצאו מגבולות המדינה בינואר 1904. הם התיישבו בטקסס ופעלו שחברי המפלגה יתמכו בקבוצה חדשה בשם Junta Organizadora del Partido Liberal Mexicano (PLM). במהלך שנים 1906–1908 המפלגה יזמה מספר שביתות ופעולות מרידה נגד השלטון. בספטמבר 1911 המפלגה פרסמה ב-Regeneration קריאה למקסיקנים ומתנדבים נוספים להתחיל במאבק מזוין נגד המדינה, כמורה וקפיטליסטים תחת הסיסמה "אמדה וחופש". בשנת 1911 קבוצת תומכי ריקרדו מאגון השתלטו על החלק הצפוני של באחה קליפורניה לרבות העיר מקסיקלי. תוך זמן קצר המרד הסתיים וראשיו ברכו מחוץ למקסיקו. אומנם פעילות צבאית נמשכה עוד מספר שנים ובשנת 1913 נתפסה פעילה מאגוניסטית מרגריטה אורטגה שהוצא להורג. לאחר אירועים של שנת 1911 רוב אנשי המפלגה נעצרו פעילותם דעכה. למרות זאת בשנת 1912 הם הכריזו על הקמת שלטון אנרכו-קומוניזם בקואווילה. בשנת 1913 בניסיון לחדור למקסיקו מטקסס נתפסו 50 פעילים חמושים שהוכנסו למעצר ממשוך. חברי המפלגה בוצעו רק פעולות בודדות וחלקה של המפלגה במהפכה המקסיקנית ירדה באופן משמעותי. בפברואר 1916 אחים מאגון נעצרו ליד לוס אנג'לס. לאחר התערבות של אמה גולדמן ואלסכנדר ברקמן הם שוחררו. בעקבות פרסום מניפסט כלל כוחות האנרכיסטים בעולם, מאגון ושותפו לכתיבת המסמך ליברדו ריוורה נעצרו בשנת 1918 ונשפטו לתקופת מעצר ממשוכת. הוא נפטר בכלא. חברו הועבר למקסיקו בה נעצר פעם נוספת. מדיה וקבצים בנושא המפלגה הליברלית המקסיקנית בוויקישיתוף המפלגה הליברלית המקסיקנית, באתר ויקיטקסט תיאור פעילות המפלגה (בספרדית)
סחף חושים

האם התכוונתם ל... סחף חושים (1974) – סרט קולנוע איטלקי בבימויה של לינה ורטמילר סחף חושים (2002) – סרט קולנוע אמריקאי בבימויו של גאי ריצ'י ובכיכובה של מדונה
אהבה אבודה (אלבום)

"אהבה אבודה" הוא אלבום האולפן השלישי של הזמרת הישראלית מרגלית צנעני. האלבום יצא לאור בהוצאת חברת התקליטים האחים ראובני, בשנת 1988. שירי האלבום לא זכו להצלחה כמו בנערי שובה אלי (1986) ושמור אותי (1987), שכן לא נכנסו למצעדי המוזיקה השבועיים של רשת ג'. האלבום אהבה אבודה באתר ספוטיפיי האלבום אהבה אבודה באתר אפל מיוזיק ספוטיפיי, אהבה אבודה - מרגלית צנעני, ‏1988
Under the Mistletoe (שיר)

Under the Mistletoe (בעברית: מתחת לדבקון) הוא שיר שהוקלט על ידי הזמרת-יוצרת האמריקאית קלי קלרקסון ביחד עם ברט אלדרדג'. הוא נכתב על ידי קלרקסון ואבן יובנקס, שהפיקו אותו יחד עם ג'סי שאטקין. "Under the Mistletoe" הופץ לראשונה על ידי אטלנטיק רקורדס ב-28 באוקטובר 2020. הוא נכלל גם באלבום חג המולד השני של קלרקסון, When Christmas Comes Around..., כרצועת דלוקס. "Under the Mistletoe" הוא שיר פופ שיצא לכבוד חג המולד, שנכתב על ידי קלרקסון ואבן יובנקס, שהפיקו את השיר עם ג'סי שטקין. קלארקסון הזמינה את אלדרדג' להקליט עימה את השיר, ואמרה שהיא "התרשמה מהמנגינה הקלאסית שלו באלבום חג המולד שלו, אז זה היה התאמה מושלמת". אלדרדג' נענה להצעה והשיר הוקלט בהמשך. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות. הווידאו קליפ הרשמי של השיר פורסם ב-10 בדצמבר 2020, בבכורה עולמית. הקונספט שלו הוא הנפשה והוא בוים על ידי ג'יי מרטין. סרטון השיר "Under the Mistletoe" באתר יוטיוב Kelly Clarkson & Brett Eldredge – Under The Mistletoe, נבדק ב-2021-12-10 When Christmas Comes Around... by Kelly Clarkson, Genius (באנגלית) Rebecca Alter, Kelly Clarkson Bestows New Christmas Song Upon Us, Vulture, ‏2020-10-28 (באנגלית אמריקאית) Angela Stefano, LISTEN: Kelly Clarkson, Brett Eldredge Meet 'Under the Mistletoe' in New Duet, Taste of Country (באנגלית) Kelly Clarkson Joins Brett Eldredge For “Under The Mistletoe”, idolator Under The Mistletoe, 2020-10-28, נבדק ב-2021-12-10 Kelly Clarkson and Brett Eldredge - Under The Mistletoe [Official Lyric Video], נבדק ב-2021-12-10
Snow in California

Snow in California (בעברית: שלג בקליפורניה) הוא שיר שהוקלט על ידי הזמרת-יוצרת האמריקאית אריאנה גרנדה, מתוך המיני-אלבום הראשון שלה, Christmas Kisses. השיר יצא לאור ב-3 בדצמבר 2013, על ידי חברת התקליטים ריפבליק רקורדס, כסינגל השלישי מתוך המיני-אלבום. השיר הגיע למקום הרביעי במצעד שירי החג הדיגיטליים. השיר נכתב על ידי אריאנה גרנדה, רידיק-טיינס, לאון תומאס השלישי, קנת' "בייבי פייס" אדמונדס ואנטוניו דיקסון והופק על ידי הרסקלים, בייביפייס ואנטוניו דיקסון. את השיר הפיצו כסינגל לאחר שגרסת הכיסוי לשיר "Last Christmas" של ואם! ו-"Love Is Everything" הופצו כסינגלים לקידום המיני-אלבום. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-53 מיליון השמעות. מידע על הסינגל "Snow in California" באתר מיוזיק בריינז אריאנה גרנדה, רידיק-טיינס, לאון תומאס השלישי, קנת' "בייבי פייס" אדמונדס, אנטוניו דיקסון Snow In California, 2013-01-01, נבדק ב-2021-12-10 Ariana Grande, Billboard (באנגלית אמריקאית) Ariana Grande – Snow In California, נבדק ב-2021-12-10 Ariana Grande – Last Christmas, נבדק ב-2021-12-10 Ariana Grande – Love Is Everything, נבדק ב-2021-12-10
מה אתה רוצה

האם התכוונתם ל... מה אתה רוצה? – שירה של הזמרת אלה לי להב מה אתה רוצה? (שיר של מרגלית צנעני) – שירה של הזמרת מרגלית צנעני